বাংলাদেশ চলচ্চিত্র ইতিহাসে এ প্রথমবারের মত বড় আয়োজনের মধ্য দিয়ে কোন চলচ্চিত্রের মিউজিক মুক্তি পাচ্ছে। ১০ কোটি টাকা সর্বোচ্চ বাজেটের রেকর্ডও করেছে লাল টিপ’ ছবিটি। ফ্রান্স, থাইল্যান্ড ও বাংলাদেশের বিভিন্নস্থানে ছবিটির শুটিং করা হয়। ছবিটির এডিটিং,কালার মিক্সিং সহ অন্যান্য যাবতীয় কাজে অত্যাধুনিক পদ্ধতি ব্যবহার করতে ভারতে পাড়ি দিয়েছিলেন ছবিটির পরিচালক স্বপন আহমেদ। বাংলাদেশ ও ফ্রান্সের যৌথ প্রযোজনার ছবি ’লাল টিপ’। বাংলাদেশের নায়ক ইমন ও নায়িকা কুসুম শিকদার সহ ছবিটিতে আরও অভিনয় করেছেন ফরাসি নায়িকা আনা লেভিন ও হলিউডের জনপ্রিয় টিভি সিরিজ ‘ভ্যাম্পায়ার’-এর নায়িকা দেবরাহ নিউম্যান।